Αυτό το λήμμα αφορά το σύγχρονο οικισμό του Δήμου Δυτικής Μάνης.  Για τον κατηργημένο και ακατοίκητο οικισμό του Δήμου Τριφυλίας, δείτε: Άγιος Νικόλαος Τριφυλίας Μεσσηνίας.  
Συντεταγμένες: 36°49′30″N 22°16′54″E﻿ / ﻿36.82500°N 22.28167°E﻿ / 36.82500; 22.28167

Ο **Άγιος Νικόλαος** είναι χωριό του νομού Μεσσηνίας. Ανήκει στον Δήμο Δυτικής Μάνης και υπάγεται στη Δημοτική Ενότητα Λεύκτρου, η οποία περιλαμβάνει τους οικισμούς του Αγίου Νικολάου και του Αγίου Δημητρίου. Το χωριό τοποθετείται σε απόσταση λιγότερης της μίας ώρας (οδικώς) νότια της Καλαμάτας (47χλμ), στην καρδιά της πλούσιας σε ιστορία περιοχής της Μάνης.

Άγιος Νικόλαος
--------------

Ο Άγιος Νικόλαος, στα 3,5 χλμ νότια της Στούπας, είναι ψαροχώρι της Έξω Μάνης (Μεσσηνιακή Μάνη), με νεοκλασικές κατοικίες και πέτρινα αρχοντικά που διατηρούν την παραδοσιακή μανιάτικη τεχνοτροπία. Συνδυάζει μανιάτικα χαρακτηριστικά με νησιώτικη φυσιογνωμία.

Παλαιότερα ονομαζόταν Σελίνιτσα. Κατά μία εκδοχή, η ονομασία του χωριού προέρχεται από την σλάβικη λέξη selo=χωριό, selinitsa=μικρό χωριό. Στη μικρή παραλία Μάλσοβα (Πανταζή) του Αγίου Νικολάου, με την ψιλή άμμο, δίπλα στις εκβολές του ποταμού Παμίσου, τοποθετείται η αρχαία Πέφνος και απέναντί της το ομώνυμο νησάκι όπου, κατά τον μύθο, γεννήθηκαν οι Διόσκουροι.

Στην είσοδο του χωριού δεσπόζει το Πυροβολείο του Γερακάρη, το οποίο χτίστηκε από τον αρχηγό των Χιτών στη Μάνη, Σταύρο Γερακάρη. Επίσης, το Υπουργείο Πολιτισμού έχει χαρακτηρίσει ως ιστορικό διατηρητέο μνημείο το κτήριο ιδιοκτησίας Γρηγορίου Σκαλκέα, ένα σημαντικό μνημείο για τη μελέτη της ιστορίας της αρχιτεκτονικής του χώρου. Αξιόλογες είναι οι εκκλησίες του Αγίου Μύρωνα και του Αγίου Νικολάου - Ιερός Ναός Αναλήψεως του Χριστού, απ’ όπου πήρε το όνομά του το χωριό. Το χωριό διαθέτει Νηπιαγωγείο, Λιμενικό Σταθμό και Κέντρο Υγείας. Δυτικά του χωριού στέκει ένας φάρος 5 μέτρων.

Το χωριό έχει πληθυσμό 425 κατοίκους (απογραφή 2021).

Παραπομπές
----------

1. ↑  Έργο, Συλλογικό (2008). *ΜΑΝΗ Ταξιδιωτικές Διαδρομές, Τόμος Α' Έξω Μάνη*. Καρδαμύλη: Μανιάτικη Αλληλεγγυή. σελ. 113-116.
2. ↑  Έργο, Συλλογικό (2008). *ΜΑΝΗ - Ταξιδιωτικές διαδρομές, Α' Τόμος Έξω Μάνη*. Καρδαμύλη: Μανιάτικη Αλληλεγγυή. σελ. 113-116.
3. ↑  «Διαρκής κατάλογος των κηρυγμένων αρχαιολογικών χώρων και μνημείων της χώρας». 24 Ιουνίου 2003. Αρχειοθετήθηκε από το πρωτότυπο στις 5 Μαρτίου 2016.
4. ↑  «ΥΑ ΥΠΠΟ/ΔΙΛΑΠ/Γ/72/4710/22-1-1988 - ΦΕΚ 90/Β/19-2-1988». Ανακτήθηκε στις 22 Νοεμβρίου 2015. [*νεκρός σύνδεσμος*]
5. ↑  «Δημοτική ενότητα Λεύκτρου». Αρχειοθετήθηκε από το πρωτότυπο στις 25 Δεκεμβρίου 2015. Ανακτήθηκε στις 22 Νοεμβρίου 2015.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Δυτικής Μάνης |
| --- |
|  |
| Δημοτική Ενότητα Αβίας | 
* Αβία
* Ακρογιάλι
* Αλτομιρά
* Ανατολικό
* Άνω Δολοί
* Βόρειο
* Γερανού
* Δένδρα
* Δροσοπηγή
* Καλιαναίικα
* Κάμπος
* Κάτω Δολοί
* Κέντρο
* Κιτριές
* Κουρής
* Κρύα Βρύση
* Μάλτα
* Μεγάλη Μαντίνεια
* Οροβάς
* Πηγάδια
* Πλάτωμα
* Ριζανά
* Σταυροπήγιο
* Σωτηριάνικα
* Τούμπια
* Χαραυγή
* Χώρα Γαϊτσών
 | Χάρτης του Δήμου Δυτικής Μάνης |
|  |
| Δημοτική Ενότητα Λεύκτρου | 
* Αγία Σοφία
* Άγιος Βασίλειος
* Άγιος Δημήτριος
* Άγιος Νικόλαος
* Άγιος Νίκων
* Άι Γιάννα
* Άνω Ρίγκλια
* Γιατραίικα
* Δρυόπη
* Ελαιοχώρι
* Εξωχώρι
* Ζαχαριά
* Θαλάμες
* Καλαμίτσι
* Καλύβες
* Κάμπος
* Καρδαμύλη
* Καρυοβούνι
* Καστανιά
* Καταφύγιο
* Κάτω Χώρα
* Κοτρώνι
* Κυβέλεια
* Λαγκάδα
* Λάκκος
* Λεύκτρο
* Λεφτίνι
* Μάρμουτσα
* Μερόπη1
* Μηλέα
* Μπαζιγέικα
* Νέο Προάστιο
* Νεοχώρι
* Νομιτσής
* Πεδινό
* Πετροβούνι
* Πηγή
* Πλαγιάδα
* Πλάτανος
* Πλάτσα
* Πολιάνα
* Πραστοβά
* Προάστιο
* Προσήλιο
* Πύργος
* Ρίγκλια
* Σαϊδόνα
* Στάρα
* Στούπα
* Σωματιανά
* Τραχήλα
* Τσέρια
* Χώρα
 |
|  |
| 
Έδρα: Καρδαμύλη • **^** 1: Οικισμοί με μη μόνιμο πληθυσμό) • Ιστότοπος: Δήμος Δυτικής Μάνης |

 |